Diari Oficial de la Generalitat Valenciana


Sumari del DOGV 7106, del 09-09-2013 (2013/8677)

Notificació del laude emés per la Junta Arbitral de Transports d'Alacant. Expedient número 019/13-A.
----------------------------------------------------------------------------------------------------

### Dades del document

Número de DOGV
:   7106

Data del DOGV
:   09-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8677


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 019/13-A. [2013/8677]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Nictrans, SL, que s'ha dictat laude en l'expedient referenciat i, com que no és possible notificar-lo per desconegut, parador ignorat o absència, es fa a través de la publicació present als efectes legals oportuns. El contingut íntegre del laude és el que es ressenya a continuació:  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro, que justifica la seua absència. Secretària-vocal: Carolina Casal Asensio. Parts. Reclamant: System Mail Coop. Valenciana, representada per Antonio Gabaldón Giménez. Reclamat: Nictrans, SL, que no compareix en la vista.  
Alacant, l'1 d'agost de 2013 i a les 09.30 hores es constituïx la Junta Arbitral de Transports amb els membres esmentats al marge i amb l'assistència de les parts per a resoldre l'expedient 019/13-A, i es du a terme la vista oral respecte de la reclamació següent: impagament de ports. Incompareixença del demandat.   
  
El president inicia la vista oral i es comprova la identitat de la part compareixent i la qualitat amb què intervé.   
A la part reclamada li va ser notificada la demanda i la citació per a la vista per al dia 01.08.2013 per mitjà d'exposició en el tauler d'edictes de l'ajuntament del seu últim domicili conegut, i amb la publicació d'edicte en el Diari Oficial de la Comunitat Valenciana número 7061, de 05.07.2013 i que consta en l'expedient.   
Concedida la paraula a la reclamant, deixa basada la reclamació en els següents antecedents de fet:  
1. Ratificant-se en tots els motius de la seua demanda manifesta que a conseqüència de les relacions comercials entre les parts, la reclamant va contractar amb la reclamada la realització de diversos servicis de transport durant juliol i agost de 2012, amb origen i destinació a Espanya, França, Àustria, Itàlia, Portugal, Suècia, Gran Bretanya, Lituània, Bolívia, Bèlgica, Polònia, Finlàndia, Luxemburg i Holanda. Els servicis es van realitzar sense cap incidència, i es presentà a cobrament la factura núm. 8.879 de 28.09.2012 per un import de 4.285,09 euros.  
Realitzades diverses gestions per al cobrament, no s'ha aconseguit cobrar el deute, per la qual cosa s'interposa la demanda present, amb la sol·licitud que una vegada que siga reconegut el seu dret, es condemne a la reclamada al pagament de la quantitat de 4.285,09 euros.  
Com que no hi ha més al·legacions i debatuda la demanda, es dóna per conclosa la vista.  
S'apliquen els següents fonaments jurídics:  
1. Quant a la competència territorial, referida als transports realitzats, diu l'article 31.1 del CMR: per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) el demandat té la residència habitual, el domicili principal o la sucursal d'agència per mitjà de la qual ha sigut conclòs el contracte de transport, i b) està situat el lloc en què el transportista es va fer càrrec de la mercaderia o el lloc designat per a ser entregada, sense que es puguen triar unes altres jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/90) referida al transport nacional.   
  
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que hi dóna l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/87 de 30 de juliol d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte no hagen manifestat expressament a l'altra la seua voluntat en contra abans del moment en què s'inicie o s'haguera d'haver iniciat la realització del servici o activitat contractat».  
3. La normativa nacional està complementada, quant als transports de caràcter internacional, pel Conveni de 19 de maig de 1956 a què es va adherir Espanya per instrument del 12 de setembre de 1973 (Ministeri d'Assumptes Exteriors, BOE de 7 de maig de 1974 núm. 109). Contracte de Transport Internacional de Mercaderies per Carretera (CMR), modificat pel Protocol de 5.07.1978 a què es va adherir Espanya per Instrument de 23.09.1982 (Cap de l'Estat) publicat en el BOE de 18.12.1982 núm. 203, que establix per a qüestions de competència allò que s'ha regulat en l'article 31.1.a. No obstant i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se amb les normes materials internes dels Estats, per la qual cosa supletòriament seran aplicables, si és el cas, el Codi de Comerç, la LOTT i el seu Reglament i la resta de normes de procediment i general aplicació.  
  
En este cas es dóna la circumstància que la contractació la fan empreses que tenen la residència o establiment a Espanya, lloc en què es du a terme la contractació, encara que posteriorment la càrrega o descàrrega es produïsca en un país diferent.  
4. A causa de l'absència del vocal representant d'Empreses Carregadores i Usuaris, que va excusar l'assistència, este laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, llevat del president, no impedirà que es dicte el laude».  
  
5. De les manifestacions realitzades en la vista es deduïx que, efectivament, els ports que són reclamats en esta demanda, la factura dels quals consta adjunta, van ser realitzats, i això determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:  
Estimar la demanda interposada per System Mail Coop. Valenciana, representada per Antonio Gabaldón Giménez contra Nictrans SL, ja que dels fets relatats, documents provatoris i declaracions efectuades s'establix que, com que es van realitzar els transports reclamats en les condicions contractuals convingudes, l'import ha de ser pagat.   
  
Per tot això Nictrans, SL, haurà d'abonar a System Mail Coop. Valenciana la quantitat de quatre mil dos-cents huitanta-cinc amb nou euros (4.285,09 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, en els deu dies següents al de la notificació del laude es podrà sol·licitar a esta Junta Arbitral que siga corregit, aclarit o complementat, d'acord amb l'article 39 de la Llei d'Arbitratge esmentada.  
Quan hagen transcorregut vint dies des de la notificació d'este laude a les parts, podrà instar-se a què siga executat de manera forçosa davant del Jutjat de 1a Instància d'Alacant, d'acord amb els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els terminis esmentats de recursos continguts en el laude transcrit seran computables a partir de l'endemà que es publique este edicte en el Diari Oficial de la Comunitat Valenciana.  
  
Alacant, 12 d'agost de 2013.- El president de la Junta Arbitral de Transports d'Alacant: Luis Felipe Suárez Jorcano.